АТАМИРЗАЕВА Аяжан,

Саттар Ерубаев атындағы №24 ІТ мектеп-лицейінің 6 сынып оқушысы.

Жетекшісі: БАЙДАУЛЕТОВА Гүлдана Тогайваевна.

Шымкент қаласы

 **Жанымда жүр жақсы адам**

 Қазақ халқы өте бай, мейірімді,қонақжай,жақсылыққа жаны құмар халық. Қазақтардың қанына сіңген жақсы бір қасиет адамгершілік болып табылады. Адамгершілігі мол абзал жандар халқымызда жетерлік және олардың халқымыздың жанашыры болуы сол ізгі қасиеттің арқасында. Халқымыздың жанашыры ретінде ең алдымен Елбасымызды айтқым келеді. Ол кісі халқымыз үшін бар күшін сарп етіп жұмыс жасауда. Барлық жағдайды жасап, тыныш өмір сүруге мүмкіндік жасап отыр.Одан кейін халқымыздың ауқатты, бай кісілерін айтқым келеді. Олар көптеген балалар орталықтарына, медицина саласына,қарттарға,жетім балаларға, т.б. көмек беруде.

 Менің айналамдағы адамдардың барлығы жақсы, мейірімді жандар. Жанымда жүрген жақсы адамдар – ол ата-анам, бауырларым, туысқандарым, сыныптас достарым және жасы үлкен,кіші араласатын достарым. Ата-анамды ерекше, шексіз жақсы көремін, өйткені маған жаны ашитын жандардың бірі, барлық қажеттілігімді тауып беріп отырған қамқоршыларым. Ештеңеден тарықтырмай,ешкімнен кем қылмай,қатарымнан қалдырмай өсірген, әлпештеген ата-анам. Ата-ана ешқашан баласына жаманшылық тілемейді, тек қана жақсы тәрбие беруді, денінің сау болғанын, жақсы оқып, жақсы азамат болып өскенін қалайды. Сондықтан жақсы тәрбие алу үшін, жақсы білім алу үшін тырысамын. Үлкен азамат болып өскеннен кейін баласының қызығын көргісі келеді. Осы тұста «Ата-ананың қадірін балалы болғанда білерсің» деген мақал ойға келеді. Сондықтан жаныңда жүрген ата-анаңды қадірлеп, барынша сыйлап, жиі-жиі жақсы сөздер айтып, ешқашан ренжітпеу тырысамын. Үлкендерге сөйлер алдында ойланып, көңіліне тимейтіндей сөз айтуға тырысқан жөн. Айналамыздағы,жанымызда жүрген жақсы адамдардың қадірін білу керек. Олармен жақсы тіл табысып, ренжіспей, жақсылығымызды аямай, тату болуымыз керек. Тек қана жақсы қасиеттерін өзімізге қабылдап, барынша сыйластық танытқан жөн-ақ. Бізді түрлі жағдайлардан қорғап, періштемізге айналған жандарды жақсы көруге тырысайық.

Халқымыз қай замандада өнерді алдыңғы орынға қойып, қастерлеген. Сегіз қырлы, бір сырлы өнер иелерін сыйлап, «өнер алды- қызыл тіл» деп бағалаймыз. Өнер адамдарын ардақтап, олардың қабілеттері мен дарындарын ұрпаққа үлгі етіп отыратын халқымыз «жаныңда жүр жақсы адам» деп көкірегі ояу, рухы биік,жүрегі таза тұлғаларды қашанда қолдап, мерейін арттырып отыруға ықпал етеді.

Мен шін үлгі тұтарлық жандар – ол менің отбасым. Отбасым-менің асыл қазынам, тірегім, жүрегімнің төрінен орын алатын жандар.

Отбасы - табиғат сыйлаған кереметтердің бірі. Отбасы - өте киелі мекен, басқадай еш нәрсемен алмастыруға болмайтын баспалдақ деп ойлаймын.

Ата мен ана – бала тәрбиесінің қамқоршысы, өнегесі. Ата - асқар тау, Ана-бауырдағы бұлақ, Бала – жағасындағы құрақ – деп бекер айтпаған. Адалдық пен мейірімділік, жауапкершілік пен кешірімділік те отбасында шын ықылас пейілімен баланың көкірегінде орын тебеді. Қазақ отбасында әуелі әке, содан кейін ана, бұлар – жанұя мектебінің ұстаздары болды. Біз бір әкеден төртеуміз. Қара шыңырағымыздың ақылшысы, арқа сүйеріміз – әкем, қамқоршымыз - анам. Ата-анамызды, аға – әпкелерімізді сыйлай білген, жақындарына жақсылық тілеген адам, менің ойымша,болашақта қоғамда да ізгі ниеті арқалап еліне, оның дамуына көп септігі тиетініне күмәнданбаймын.

Отбасы - мақтанышы дегенде ең бірінші мақтнышым де ата-анамды айтар едім. Атан – анам балалары үшін жақсылықтар жаршысы бола білді . «Жақсы әке балаға қырық жыл азық» деген бабаларымыз «менің әкем, менің анам деп үлгі тұтып, мақтаныш етіп, ата-ана міне менің балам, менің болашағым деп сенсе бұл отбасы «Бақытты мекен» болып есептеледі.

Менің жақындарым – ол менің бауырларым. Олар менің байлығым! Аға- әпкелерім өнерлі жандар, қолдарынан барлығы келеді.Олар өте мейірімді, ақ көңіл, бауырмал. Біз ең үлгілі отбасымыз! Менің жанымда жүрген жақсы адамдар – менің отбасым!